খান সাহেব ওসমান আলী স্টেডিয়ামে আন্তর্জাতিক ক্রিকেট সেঞ্চুরির তালিকা
খান সাহেব ওসমান আলী স্টেডিয়াম আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। এটি নারায়ণগঞ্জ ওসমানী স্টেডিয়াম নামেও পরিচিত। নারায়ণগঞ্জের ফতুল্লায় এ স্টেডিয়ামের অবস্থান। এটির দর্শক ধারণ ক্ষমতা ২৫,০০০। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্দেশ্যেই সংস্কার করা হয়েছিল এই মাঠটি। ২০১১ ক্রিকেট বিশ্বকাপে এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল। ২৫,০০০ দর্শক ধারণ ক্ষমতাসম্পন্ন এ স্টেডিয়ামটি ২০১৪ সালে অনুষ্ঠিতব্য এশিয়া কাপ প্রতিযোগিতার অন্যতম প্রধান ক্রিকেট মাঠ। উদ্বোধনের পর থেকে ৪ মার্চ, ২০১৪ তারিখ পর্যন্ত অস্ট্রেলিয়ার বিরুদ্ধে অনুষ্ঠিত একমাত্র টেস্টে ৩জন ক্রিকেটারগণ সর্বমোট ৩টি টেস্ট সেঞ্চুরি এবং বিশ্বের বিভিন্ন দেশের ক্রিকেটারগণ ৮টি ওডিআই সেঞ্চুরি হাঁকান।